Kirk Pruett - Kirsten Pruett | Search People Directory | Intelius
People Lookup by Name - Kirk Pruett - Kirsten Pruett
Pruett, Kirk — Pruett, Kirsten KYK: Motorwag help keer dat bakkie gesteel word | Netwerk24
Deur Ané Van Zyl 25 Mei 2019 20:40
Dit was te danke aan ’n parate motorwag en die plaaslike buurtwag dat ’n inwoner van Macassar naby Somerset-Wes nie sy bakkie kwyt is nie.
’n Skermgreep van ’n video wat op sosiale media versprei word. In die video kan gesien word hoe ’n lid van ’n veiligheidsmaatskappy ’n wit Toyota Corolla voorkeer en die mans deursoek.
Volgens Philip Versveld, inligtingskoördineerder van die Strand-buurtwag, het ’n motorwag die buurtwag geskakel om te sê twee mans het hom probeer omkoop om te maak of hy niks sien nie.
Versveld sê toe hy en sy span hoor van die verdagtes in ’n wit Toyota Corolla, het hulle na Kusweg gery om ondersoek in te stel.
“Ek het gesien hoe die mans, wat in twee verskillende voertuie aangekom het, by die bakkie inklim en die drade probeer koppel om hom aan die gang te kry,” sê Versveld.
“Hulle kon dit nie regkry nie en het weggery. Ek het toe ander veiligheidsmense in die gebied en die polisie in kennis gestel en gewag dat hulle terugkeer.”
Versveld se vermoedens was reg. Die mans hét toe teruggekeer, dié keer met nog makkers in ’n ander voertuig.
“Hulle probeer toe ’n tweede keer om die bakkie aan die gang te kry. Dit is toe dat ons besluit het ons het genoeg gesien.”
Versveld en ’n lid van Gordons Bay Security het die mans in die wit Toyota voorgekeer en die polisie gebel. Kliek hier om video te sien.
’n Stuk gereedskap wat gebruik word om voertuie se slotte oop te breek, is in die motor gekry, asook ’n ’n groot bos sleutels wat vermoedelik gebruik word om ouer voertuie te steel.
Die vyf mans tussen van 32 en 45 jaar oud, word in die selle by die polisiekantoor in die Strand aangehou en word aangekla van poging tot diefstal van ’n motorvoertuig asook die besit van toerusting om diefstal te pleeg, sê kapt. FC van Wyk, polisiewoordvoerder.
Meer oor: Macassar | Buurtwag | Isuzu | Steel